Iako je cijela Crna Gora savršena za pravljenje najljepših fotografija, jedno mjesto se u jakoj konkurenciji samo po sebi izdvojilo.

Pavlova strana, na Rijeci Crnojevića jedno je od najfotografisanijih motiva naše lijepe zemlje.

Ova titula još je zanimljivija jer na ovom mjestu nema nikakvih restorana niti posebnih sadržaja. Čista netaknuta priroda koja je pronašla put do srca i fotoaparata brojnih domaćih i stranih turista.

Ovaj vidikovac svoju fotogeničnost duguje rijeci Crnojevića, koja se na ovom mjestu spaja sa Skadarskim jezerom.

Rijeka Crnojevića izvire iz Obodske pećine i svojim kratkim tokom dugačkim 13 kilometara prolazi kroz predivne predjele stare Crne Gore.

Kako lokalci predlažu, ovo mjesto je najljepše posjetiti tokom perioda od maja do oktobra zbog cvjetanja lokvanja, koji dodatno doprinose čarima ovog zadivljujućeg pejzaža.